Bastidako judu hilerria

Bastidako judu hilerria Bastidako (Nafarroa Beherea) hilerri bat da, elizaren hego-ekialdean, hilerri kristauaren ondoan dagoena. Monumentu Historiko gisa sailkatuta dago.

Historia 
Herrian egon ziren Espainia eta batez ere, Portugalgo judu sefardien hilerria izan zen, inguruko lurraldeetan eta agian, Frantzia osoan, jarritako lehena. Bertako hilobirik zaharrena 1620koa da, eta berriena, 1785ekoa. Bidaxunekoaren antzera, Agramont jaunak emandako baimenarekin eraiki zen.

Hasieran, itxuraz konbertitu ziren baina euren erlijioan ezkutuan aritzen zuten juduen hilerria izan zen, eta 1659an bihurtu zen juduen hilerri (orduan hasi ziren izen juduak agertzen hilobietan). XVIII. mendetik aurrera, judu komunitatearen garrantzia gainbehera hasi zen, herriaren gainbeherarekin batera. Frantziar Iraultzaren garaian 6 judu besterik ez zen geratzen hirian. Utzita egon zen denbora askoan eta naziek 1941ean hilerria profanatu egin zuten. 1962 eta 1964. urteen artean Gerard Nahon-ek hilerrian zeuden 62 hilobiak ikertu zituen. Horietatik hamazortzitan data egutegi hebraikoan dago idatzita.

1988ko otsailaren 1ean monumentu historiko izendatu zuten eta gaur egun, edonork bisita dezake eta Baionako judu kontsistorioak kudeatzen du.

Iruditegia

Ikus, gainera 
 Baionako judu hilerria
 Bidaxuneko judu hilerria
 Baionako sinagoga
 Biarritzeko sinagoga

Erreferentziak

Kanpo estekak 

Bastidako eraikinak (Nafarroa Beherea)
Nafarroa Behereko monumentu historikoak
Euskal Herriko hilerriak
Judaismoa Euskal Herrian
1785ean amaitutako eraikinak
Hilerri juduak
Bastidako (Nafarroa Beherea) monumentuak